Plivanje na Olimpijskim igrama 2016 – 10 km (muškarci)
Takmičenje u plivačkoj disciplini 10 km za muškarce na Olimpijskim igrama 2016. održano je 16. augusta. Borba za zlatnu medalju bila je veoma neizvjesna, pa je bio potreban i fotofiniš. Ustanovljeno je da je pobjednik Holanđanin Ferry Weertman ispred Grka Spyridona Gianniotisa iako su obojica imala isto vrijeme (1:52:59.8). Fotofiniš je odredio i osvajača bronzane medalje budući da su čak tri plivača imala isto vrijeme: Francuz Marc-Antoine Olivier, Kinez Zu Lijun i Britanac Jack Burnell (1:53:02.0). Burnell je naknadno diskvalificiran jer je dobio drugi žuti karton zbog koškanja sa braniocem zlatne medalje, Tunižaninom Oussamom Melloulijem, pred samim ciljem utrke.